Legendariese akteur oorledeMickey Rooney Foto: NBC Los Angeles ‘n Videogreep van Mickey Rooney as “Gus” in “Night at the Museum” volg onderaan die berig. Mickey Rooney, wie se lang Hollywood-loopbaan as ŉ kinderster in die 1930s begin het, is in die ouderdom van 93 oorlede, het die media in Amerika Sondagaand berig. Rooney was glo ŉ geruime tyd lank siek. Die vermaaklikheidswebwerf TMZ het nie ŉ bron gemeld nie, maar gesê Rooney is aan natuurlike oorsake oorlede. Hy het in 2006 saam met Ben Stiller in die rolprent “Night at the Museum” verskyn en onlangs ook saam met Amy Adams en Jason Segal in “The Muppets” in 2011. Hy het saam met Audrey Hepburn in “Breakfast at Tiffany’s” verskyn en saam met Elizabeth Taylor in “National Velvet”. Hy het oor 80 jaar in meer as 200 rolprente gespeel. Hy was agt keer getroud. Hy word oorleef deur sy vrou Jan, en nege kinders. -SAPA